|  |
| --- |
| **Podklady k žiadosti o začatie inauguračného konania****na Filozofickej fakulte Prešovskej univerzite v Prešove** |

Postup:

1. Po osobnom stretnutí, resp. konzultácií uchádzača/ky o inauguračné konanie s dekankou fakulty
**prof. PhDr. Beátou Balogovou, PhD**.**, MBA**, po jej súhlasnom stanovisku, uchádzač/ka predloží tri základné dokumenty v elektronickej podobe (vedecko/umelecko-pedagogickú charakteristiku, profesijný životopis, publikačnú činnosť s ohlasmi) na Útvar pre vedu, výskum a umeleckú činnosť Mgr. Stanislave Žacovej (stanislava.zacova@unipo.sk). Tieto dokumenty budú následne posúdené garantom príslušného odboru habilitačného konania a inauguračného konania.
2. Po kladnom vyjadrení garanta/ky, uchádzač/ka podáva **žiadosť o** **začatie inauguračného konania s kompletnou dokumentáciou** (uvedenou v tabuľke) v elektronickej podobe na adresu stanislava.zacova@unipo.sk .
3. V súlade s *Opatrením dekana č. 5/2023* sa v dohodnutom termíne prerokuje podaná žiadosť za prítomnosti predsedníčky vedeckej rady, garanta/ky odboru a uchádzača/ky. Po súhlasnom stanovisku účastníkov zasadnutia uchádzač/ka predloží predsedníčke Vedeckej rady FF PU v Prešove, prof. PhDr. Beáte Balogovej, PhD., MBA, v **printovej verzii písomnú žiadosť** spolu **s prílohami** uvedenými nižšie v tabuľke. V žiadosti uchádzač/ka uvedie študijný odbor, v ktorom sa uchádza o získanie titulu profesor/ka. Žiadosť adresuje predsedovi/níčke vedeckej rady tej fakulty, na ktorej sa uskutočňuje študijný program v príslušnom študijnom odbore. Žiadosť podáva cez podateľňu fakulty, ktorá na nej vyznačí dátum podania.

**Uchádzač/ka odovzdáva nasledujúce dokumenty:**

|  |  |  |
| --- | --- | --- |
| **1** | a) | **Žiadosť o začatie inauguračného konania** – (1x) |
| b) | **Doklad o zaplatení poplatku** za úhradu nákladov spojených s inauguračným konaním podľa cenníka PU zverejnený na <https://www.unipo.sk/public/media/10034/Cennik%202021-2022.pdf> |
| **2** | a) | **Štruktúrovaný životopis (**max. 2 strany, písmo Times New Roman, veľkosť písma 10) vlastnoručne podpísaný – (3x) |
| b) | **Výpis z registra trestov** - nie starší ako 3 mesiace – (1x) |
| **3** | **Osvedčené kópie dokladov (úradne overené kópie použiteľné na právne účely):** |
| a) | **Osvedčená kópia dokladu o vysokoškolskom vzdelaní 2. stupňa,** alebo osvedčenú kópiu nostrifikácie - dokladu o uznaní zahraničného vysokoškolského dokladu o vzdelaní 2. stupňa – (2x) |
| b) | **Osvedčená kópia dokladu o vysokoškolskom vzdelaní 3. stupňa**, alebo osvedčenú kópiu nostrifikácie - dokladu o uznaní zahraničného vysokoškolského dokladu o vzdelaní 3. stupňa – (2x) |
| c) | **Osvedčená kópia dekrétu, ktorým bol uchádzačovi udelený titul docent** alebo rozhodnutie o uznaní odbornej kvalifikácie na výkon funkcie docent podľa osobitného predpisu – (2x) |
| **4** | **Prehľad doterajšej pedagogickej činnosti a dosiahnutých výsledkov** - podpísaný vedúcim vedecko-pedagogického pracoviska (katedry, inštitútu, ústavu). Uveďte prednášky, semináre, cvičenia, vedenie diplomových, rigoróznych, bakalárskych, dizertačných a študentských vedeckých prác, tvorba učebných pomôcok a pod. - (3x) |
| **5** | **Potvrdenie o zamestnaní, funkčnom zaradení a pedagogickej činnosti** - podpísané dekanom/kou fakulty, na ktorej sa uskutočňuje pedagogická činnosť - (3x) |
| **6** | **Zoznam pôvodných publikovaných vedeckých, odborných a umeleckých prác s uvedením ich ohlasov –** Odovzdaný v písomnej forme a na elektronickom médiu. Tento zoznam musí byť potvrdeným výpisom z Univerzitnej knižnice PU, resp. z univerzitnej knižnice vysokej školy, na ktorej uchádzač pôsobí. Ak nepôsobí na vysokej škole, alebo je zo zahraničia, musí mu zoznam potvrdiť UK PU. V zozname uchádzač vyznačí **3-5 prác, ako aj 3-5 ohlasov** (nie viac), ktoré sám pokladá za najvýznamnejšie – potvrdený knižnicou - (3x) |
| **7** | **Zoznam ďalších pôvodných vedeckých, odborných a umeleckých prác a výkonov**, ktoré nemožno uviesť v zozname podľa bodu 8). V tomto zozname uchádzač uvedie správy o vyriešených vedeckovýskumných úlohách, vedecko-technických alebo umeleckých projektoch, ako aj iné preukázateľné práce a výkony, ktorými môže dokumentovať svoju vedeckú, odbornú alebo umeleckú výkonnosť. Obsah a úpravu tohto zoznamu určuje uchádzač s tou výhradou, že sa v ňom nesmú opakovať skutočnosti uvedené v zoznamoch podľa bodu 6) a 8) - vlastnoručne podpísaný - (3x) |
| **8** | **Zoznam ďalších preukázateľných ohlasov na vedeckú (umeleckú) činnosť**, ktoré nemožno uviesť v zozname podľa bodu 7). V tomto zozname uchádzač uvedie účasť na domácich a zahraničných prednáškových a pracovných pobytoch alebo výstavách konaných vo vedeckých a umeleckých inštitúciách, členstvo vo vedeckých organizáciách, redakčných radách vedeckých časopisov a pod. V zozname sa uvádzajú osobitne zahraničné prednáškové pobyty doložené pozývacím listom. Obsah a úpravu tohto zoznamu určuje uchádzač s tou výhradou, že sa v ňom nesmú opakovať skutočnosti uvedené v zoznamoch podľa bodu 6) a 7) - vlastnoručne podpísaný - (3x) |
| **9** | **Vedecko/umelecko-pedagogická charakteristika (VUPCH)** - vypracovaná a podpísaná uchádzačom a zamestnávateľom (dekanom fakulty, na ktorej uchádzač pedagogicky pôsobí, resp. rektorom vysokej školy, ak sa táto nedelí na fakulty, resp. riaditeľom ústavu alebo iného výskumného pracoviska, na ktorom uchádzač pôsobí) podľa predlohy, ktorú má k dispozícii referát pre vedu a výskum fakulty. – (3x) |
| **10** | **Stručná a výstižná charakteristika najdôležitejších vedeckých výsledkov** – vypracovaná a podpísaná uchádzačom. V tejto charakteristike sa uchádzač vyjadrí aj ku všetkým výsledkom a ohlasom, ktoré v zozname prác a ohlasov podľa bodu 6) označil ako najvýznamnejšie – vlastnoručne podpísaná - (3x) |
| **11** | **Súbor najvýznamnejších prác, s uvedením ich ohlasov** – ktoré uchádzač označil ako najvýznamnejšie v bode 6). Odovzdať treba reprinty alebo ich kópie s vyznačenými bibliografickými údajmi. Pri rozsiahlejších prácach stačí odovzdať faximile titulného listu s vyznačenými vydavateľskými údajmi. Každá súčasť súboru musí byť označená identifikačným kódom podľa zoznamu uvedenom v bode 6) – (2x) |
| **12** | a) | **Tri témy inauguračnej prednášky** – vlastnoručne podpísané – (3x) |
| b) | **Tézy (sylaby) inauguračnej prednášky** –vlastnoručne podpísané – (3x) |
| **13** | **Doklad o vlastnej vedeckej škole** v zmysle *Kritérií na vyhodnotenie splnenia podmienok získania vedecko-pedagogických titulov docent a profesor*, platných na PU- vlastnoručne podpísaný - (3x) |
| **14** | **Odporúčacie listy** najmenej troch zahraničných univerzitných profesorov alebo iných popredných zahraničných odborníkov z najmenej troch štátov – (2x) |
| **15** | **Zoznam publikovaných** **vedeckých, odborných alebo umeleckých prác** v anglickom, prípadne v inom vhodnom jazyku, určený na zaslanie zahraničnému posudzovateľovi – (3x) |
| **16** | **Súbor najvýznamnejších separátov**, prípadne ďalších textových a obrazových materiálov v príslušnom svetovom jazyku, dokumentujúcich vedecké dielo uchádzača určených na zaslanie zahraničnému posudzovateľovi – (2x) |

Prosíme uchádzačov, aby jednotlivé podklady k žiadosti podávali **bez uvádzania čísla prílohy 1-16**, ale iba samotný **názov prílohy.**

Všetky písomnosti (žiadosti, stanoviská, rozhodnutia a iné) uchádzača a oprávnených inštitúcií musia obsahovať formálne náležitosti používané v úradnom styku (adresové údaje odosielateľa v záhlaví úradného listu, resp. hlavičkový papier inštitúcie, dátum, podpis uchádzača, resp. podpis zodpovedného pracovníka, odtlačok úradnej pečiatky a iné.)

Formu a úplnosť predkladaných materiálov kontroluje Útvar pre vedu, výskum a umeleckú činnosť Filozofickej fakulty PU v Prešove (Mgr. Stanislava Žacová, tel. 051/7570826, stanislava.zacova@unipo.sk).

Podklady k žiadosti a legislatívne dokumenty nájdete na <https://www.unipo.sk/filozoficka-fakulta/veda-a-vyskum/inauguracne-konanie>